ગત તારીખ 27મી ડિસેમ્બર રાત્રીના સમયે હિંમતનગરના જુના ગંજ બજારમાં તેલનો હોલસેલ વેપાર કરતાં પ્રફુલ જયંતિલાલ શાહ નામના વેપારી એકટીવા ઉપર ઘરે જઈ રહ્યા હતા, તે દરમ્યાન મોઢા ઉપર મફલર બાંધેલા કોઈ અજાણ્યા બે બાઈકસવારોએ મહાવીરનગરમાં તેમના ઘર નજીક આંતરીને ૬ લાખની લૂંટની ઘટનાને અંજામ આપીને ફરાર થઈ ગયા હોવાની ઘટનાની શાહી સુકાઈ નથી ત્યાં તો તારીખ 5 જાન્યુઆરી શુક્રવારે રાત્રે 9 કલાકે તલોદ તાલુકાના રણાસણ ખાતે કરીયાણાનો વેપાર કરતાં નવીનભાઈ કલ્યાણભાઈ ભાનુસાલી તેમની વાન લઈને હિંમતનગર ખાતે ખરીદી કરીને પરત જઈ રહ્યા હતા તે દરમ્યાન છાપરીયા ચાર રસ્તાથી આગળ આવેલા ફાયર સ્ટેશન પાસે કોઈ અજાણ્યો 40 વર્ષીય પુરુષ અને 35 વર્ષીય સ્ત્રી એકટીવા ઉપર સવારી કરીને તેમને અકસ્માતની જાણ કરીને તેમના પગે વાાગ્યુ એમ કહેતાં નવીનભાઈ ગાડી સાઈડમાં કરી હતી, દરમ્યાન એકટીવા ઉપર સવાર પુરુષ અને સ્ત્રી અકસ્માત વિશે વાત કરતાં હતા, તે સમયે ગાડીમાં પડેલી બેગ કે જેમાં સવા લાખ રૂપિયા હતા તે લઈને ફરાર થઈ ગયો હતો.